Afhængigt af barnets alder kan du installere Kaspersky Safe Kids og selv indstille reglerne for at bruge enheder eller gøre det sammen med dit barn.
Alder: 3-6
Du behøver ikke at diskutere installationen af Kaspersky Safe Kids med børn i alderen 3-6 år. 
Du kan installere softwaren, før du giver enheden til dit barn. Hvis du lader dit barn bruge din egen enhed, er det en god ide at oprette en separat konto til barnet, som du kan sætte alle de nødvendige begrænsninger for. 
Husk, at børn nemt kan blive afhængige af elektroniske gadgets. Du bør ikke lade dit barn sidde med sin mobil eller tablet, når I spiser, eller bruge mobilen som en måde at berolige barnet på. Ellers kan barnet nægte at spise uden en tegnefilm på skærmen foran sig, eller græde, hvis du ikke giver dem deres mobil.
Alder: 7-10
Børn i alderen 7-10 år kan bruge en computer til skolearbejde og en mobil til at kontakte forældre og venner, så det er ikke usædvanligt, at de har deres egne enheder. Det er bedre at installere applikationen, før du giver dit barn deres første personlige enhed. Du kan f.eks. sige følgende til dit barn: 
"Jeg har installeret et særligt program, som kan beskytte dig. Det vil lære dig, hvordan du kan være i sikkerhed, når du er online, advare dig om oplysninger, der er dårlige, og hjælpe dig med at finde din telefon, hvis du mister den."
Du behøver ikke at fortælle barnet om alle funktionerne. Brug de oplysninger, du får fra Kaspersky Safe Kids, på en god måde.
7-10-årige bruger det meste af deres fritid på at lege. Hvis børn kun leger ved at spille computerspil, kan de blive afhængige. Det er derfor vigtigt at begrænse den tid, barnet bruger foran skærmen. Det anbefales, at barnet højst tilbringer 2 timer om dagen foran skærmen.
Alder: 11-13
Du bør diskutere installationen af Kaspersky Safe Kids med børn i alderen 11-13 år. 
Du kan f.eks. gøre det i forbindelse med anskaffelsen af den nye enhed, dit barn har ønsket sig i så lang tid. Du kan sige: 
"Jeg skal nok købe dig en ny telefon/computer, men på én betingelse – vi skal installere Kaspersky Safe Kids på den. Det vil beskytte dig mod farlige hjemmesider, advare mig om fremmede, der forsøger at komme i kontakt med dig, og lade mig vide, hvor du er i verden."
Hvis du ikke har planer om at købe en ny enhed, skal du fortælle barnet om dine bekymringer og foreslå et kompromis: 
"Du hører hele tiden om trusler på internettet og i den virkelige verden: kidnapninger, røverier, terrorangreb, gambling, cyberstalking, afpresning, osv. (det ville være en god ide at komme med et rigtigt eksempel, som barnet kan relatere til) Jeg er bekymret for dig, men jeg forstår også, at du ikke er et lille barn mere og vil have mere frihed. Lad os blive enige om, at jeg stopper med hele tiden at spørge dig om, hvad du laver, men til gengæld installerer vi et lille program, som kan beskytte dig mod farlige hjemmesider, advare mig, når fremmede forsøger at komme i kontakt med dig, og fortælle mig, hvor du er henne. Hvad siger du til det?"
Når du har med 11-13-årige at gøre, bør du fokusere på tre vigtige funktioner i applikationen: placeringssporing, overvågning af sociale medier og mistænkelige kontaktpersoner og forebyggelse af afhængighed af sociale medier. Der er ingen grund til at fortælle barnet om alle værktøjerne i Kaspersky Safe Kids.
Men du skal ikke forsøge at gemme det faktum, at du vil kunne se barnets placering. Det er bedre at sige: 
"Du vokser jo og bliver mere og mere uafhængig. Det er dejligt at se, men jeg bekymrer mig også for ikke at være der, hvis du pludselig får brug for min hjælp. Du skal endelig tilbringe masser af tid sammen med dine venner, men I må ikke tage alt for langt væk. Jeg er nødt til at vide, hvor du befinder dig. Lad os sammen finde frem til steder, hvor du hænge ud sammen med vennerne. Det her lille program vil så fortælle mig, hvis du tager et andet sted hen. Og hvis du har brug for at tage et andet sted hen, så ringer du bare til mig, ok? "
Advar barnet om, at appen vil gøre det muligt for dig at læse barnets beskeder på de sociale medier og advare dig om mistænkelige forsøg på at komme i kontakt med barnet: 
"Som alle andre med adgang til din profilside vil jeg kun se det, du lægger op på den. Bare rolig, jeg får ikke adgang til dine private beskeder. Jeg vil altid respektere dit privatliv. Men hvis der tegn på, at en mistænkelig person forsøger at blive din "ven" – for eksempel en fremmed voksen – vil programmet advare mig om det."
11-13-årige går meget op i deres status blandt jævnaldrende. De bruger internettet som et værktøj til at kommunikere og være sammen på. Forklar over for dit barn, at det er vigtigt at tage regelmæssige pauser fra de sociale medier, og foreslå følgende: 
"Mange mennesker, ikke kun teenagere, har et problem med at styre, hvor meget tid de bruger på de sociale medier. Nogle gange er det så alvorligt, at det er nødvendigt at få psykiaterhjælp. Den nemmeste måde at forhindre en sådan situation er at begrænse brug af de sociale medier. Du kan frit bruge de sociale medier, men på én betingelse: det er forbudt i skoletiden og om natten."
Med børn i denne alder kan for meget kontrol skade jeres indbyrdes forhold. Brug de oplysninger, du får fra Kaspersky Safe Kids, på en god måde. I nogle situationer når du måske til egne konklusioner, men det er ikke nødvendigt at sige noget til barnet. 
Alder: 14-17
Hvis dit barn er 14-17 år, skal I begge blive enige om at bruge Kaspersky Safe Kids. 
Hvis du installerer appen uden barnets viden, kan det få uønskede konsekvenser. Du kan sige: 
"Du er allerede meget selvstændig, og jeg kan godt forstå, hvis du synes, jeg overreagerer. Men selv voksne kommer undertiden i problemer. Jeg ville virkelig føle mig meget mere tryg, hvis du gik med til at installere en særlig app på din mobil og din computer, som kan advare mig om trusler og mistænkelige forsøg på at komme i kontakt med dig, og som kan beskytte dig mod fejlkøb og mod svindel. Jeg lover, at jeg ikke vil bruge de funktioner, som du virkelig ikke vil have mig til at bruge."
Dit barns frivillige samtykke til at installere appen er et tegn på tillid. Husk på, at de fleste børn over 14 år har tilstrækkelig teknisk kunnen til selv at slette den software fra deres enheder, som de ikke ønsker at have installeret. Din teenager kan også slukke for deres mobil, købe en anden uden at fortælle dig, eller oprette en ny konto på de sociale medier. 
Mange 14-17-årige har allerede prøvet at blive forelsket og bliver mere og mere interesseret i det modsatte køn. Dit barn er måske ikke villig til at tale åbent om det. Vær forstående, og lad ham/hende se hjemmesider om dette emne, som du anser for passende.